CELEX: 62011CN0366
Language: el
Date: 2011-07-08 00:00:00
Title: Υπόθεση C-366/11: Προσφυγή της 8ης Ιουλίου 2011 — Ευρωπαϊκή Επιτροπή κατά Βασιλείου του Βελγίου

8.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 298/10
            
         Προσφυγή της 8ης Ιουλίου 2011 — Ευρωπαϊκή Επιτροπή κατά Βασιλείου του Βελγίου
   (Υπόθεση C-366/11)
   2011/C 298/20
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: Ι. Χατζηγιάννης και Α. Μαργέλης)
   
      Καθού: Βασίλειο του Βελγίου
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Βασίλειο του Βελγίου, παραλείποντας να θεσπίσει, μέχρι τις 22 Οκτωβρίου 2009, τα σχέδια διαχειρίσεως των περιοχών λεκάνης απορροής ποταμού (τόσο για τις περιοχές λεκάνης απορροής ποταμού οι οποίες βρίσκονται εξ ολοκλήρου στο έδαφός του, όσο και για τις διεθνείς περιοχές λεκάνης απορροής ποταμού), και να κοινοποιήσει στην Επιτροπή, μέχρι τις 22 Μαρτίου 2010, αντίγραφο των προτάσεων σχεδίων διαχειρίσεως των περιοχών λεκάνης απορροής ποταμού, παρέβη τις υποχρεώσεις που υπέχει δυνάμει των άρθρων 13, παράγραφοι 2, 3 και 6, και 15, παράγραφος 1, της οδηγίας 2000/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων (1). Εξάλλου, το Βασίλειο του Βελγίου, μη έχοντας κινήσει, μέχρι τις 22 Δεκεμβρίου 2008 το αργότερο, τη διαδικασία πληροφορήσεως του κοινού και διαβουλεύσεων, παρέβη τις υποχρεώσεις που υπέχει δυνάμει του άρθρου 14, παράγραφος 1, σημείο γ', της εν λόγω οδηγίας, και
            
         
               —
            
            
               να καταδικάσει Βασίλειο του Βελγίου στα δικαστικά έξοδα.
            
         
      Ισχυρισμοί και κύρια επιχειρήματα
   
   Η προθεσμία για τη μεταφορά της οδηγίας 2000/60/ΕΚ του Ευρωπαϊκού Κοινοβουλίου και του Συμβουλίου στην εσωτερική έννομη τάξη έληξε στις 22 Δεκεμβρίου 2003. Ωστόσο, κατά την ημερομηνία ασκήσεως της παρούσας προσφυγής, το καθού δεν είχε ακόμα λάβει όλα τα αναγκαία μέτρα για τη θέση σε εφαρμογή της οδηγίας ή, εν πάση περιπτώσει, δεν είχε ενημερώσει συναφώς την Επιτροπή.
   
      (1)  EE L 327, σ. 1.